- Euroopa Söe- ja Teraseühenduse (ESTÜ) asutamisleping ehk Pariisi leping allkirjastati 18. aprillil 1951 ja see  jõustus 24. juulil 1952. Esimest korda leppisid kuus Euroopa riiki kokku töötada ühiselt integratsiooni nimel. See leping võimaldas ülemameti nime kandva täitevorgani, parlamentaarse assamblee, ministrite nõukogu, kohtu ja konsultatiivkomitee loomisega panna ühendusele aluse. ESTÜ asutamisleping sõlmiti selle artikli 97 kohaselt piiratud ajavahemikuks - 50 aastaks - ja see kaotas kehtivuse 23. juulil 2002. EÜ asutamislepingule lisatud protokolli kohaselt eraldati ESTÜ varade netoväärtus ESTÜ asutamislepingu  kehtivuse lõppemise hetkel söe- ja terase teadusfondi kaudu teadusuuringuteks söe- ja terasetööstusega seotud sektorites. Söe- ja terasesektor on nüüd täielikult allutatud EÜ asutamislepinguga loodud tavakorrale.